ଭୁବନେଶ୍ୱର ୩୦|୮ଃ କଟକରେ ଆଇନଜୀବୀ-ପୋଲିସ ବିବାଦ ପ୍ରସଙ୍ଗକୁ ନେଇ ଭୁବନେଶ୍ବର ବାର୍ ଆସୋସିଏସନ ପକ୍ଷରୁ କାର୍ଯ୍ୟବନ୍ଦ ଆନ୍ଦୋଳନ ହୋଇଛି । କଳ୍ପନା-ପୁରୀ ରୋଡକୁ ଓକିଲମାନେ ଦୀର୍ଘ ୨ ଘଣ୍ଟା ଧରି ଟାୟାର ଜାଳି ରାସ୍ତା ଅବରୋଧ କରିଥିଲେ । ଫଳରେ ଏହି ରାସ୍ତାରେ ଗାଡି ଚଳାଚଳ ପ୍ରଭାବିତ ହୋଇଥିଲା । ସେପଟେ ହାଇକୋର୍ଟ ବାର୍ ଆସୋସିଏସନ ନିଜ ଜିଦ୍ରେ ଅଟଳ ରହିଛି । ଗତ ୨୮ ତାରିଖ ସଂଧ୍ୟାରେ ଓକିଲଙ୍କ ଉପରେ ଆକ୍ରମଣ କରିଥିବା ପୋଲିସ କର୍ମଚାରୀଙ୍କୁ ଗିରଫ ଦାବୀ କରିଛି ସଂଘ । ତିନିଜଣ ପୋଲିସ କନେଷ୍ଟବଳଙ୍କ ନିଲମ୍ବନ ଓ ଘଟଣାର ତଦନ୍ତ ଭାର କ୍ରାଇମବ୍ରାଞ୍ଚ ଇନ୍ସପେକ୍ଟରଙ୍କୁ ଦେବା ମଧ୍ୟ ଆଇନଜୀବୀଙ୍କୁ ସନ୍ତୁଷ୍ଟ କରିପାରିନାହିଁ । ।
